**בלתי שביר**

**הנרטיב של הספורט הישראלי לאור אירועי ה-7 באוקטובר**

**לאור ציון שנה לאירועי ה-7 באוקטובר 2023, מוזיאון הספורט היהודי העולמי פותח תערוכה ייחודית שעוסקת בנרטיב של הספורט הישראלי לאור המלחמה. התערוכה תתקיים בכפר המכביה, אשר יוצגו בה פריטים ייחודיים ומייצגים שונים לצד סיור מודרך ומקצועי.**

**בנוסף, מוזיאון הספורט היהודי העולמי מקיים תערוכה ניידת אשר תוצג בקהילות השונות בעולם.**

**אנו מזמינים אתכם לקחת חלק בתערוכה הניידת ולהציגה בקהילה ובארגון שלכם.**

**מסמך זה מהווה עקרונות וכללים לשימוש בתערוכה הניידת- יש לחתום ולשלוח לנו במייל חוזר על מנת לקבל אישור לביצוע התערוכה.**

**הקדמה לתערוכה:**

בשבעה באוקטובר כאשר מדינת ישראל הותקפה על ידי חמאס, שילם הספורט מחיר כבד ביותר כבר בשעות הראשונות של המלחמה: ספורטאים וספורטאיות צעירים, ספורטאי עבר, חובבנים ומקצוענים סיימו את חייהם בצורה טרגית. בד בבד, זכו נציגיו של הספורט הישראלי בתפוצות להצלחה מסחררת דווקא בשעתה הקשה של מדינת ישראל בצל המלחמה.

מוזיאון הספורט היהודי העולמי מציג תערוכה עוצמתית ויחידה במינה ובה יוצג לראשונה סיפורו של הספורט, הסמן הגדול ביותר של הרוח האנושית, בצל השבעה באוקטובר והמלחמה.

בתערוכה יוצגו שלושה פרקים לצד מוצגים ופריטים אותנטיים שיספרו סיפור שכל אחד ואחת חייבים להכיר: היום הראשון למתקפה, היציאה חזרה אל מגרשי המשחקים בארץ ובעולם, והאופן שבו העולם ומדינת ישראל הגיבו למלחמה מבעד לעיני הספורט.

הכדור המתגלגל, אולם ההתעמלות, בריכת השחייה וגם היציעים עמוסי האוהדים, ערבוביה של שמחה ועצב, של זיכרון והנצחה, אך גם של תקומה ושל ניצחונות לרוב.

על מנת לספר את הסיפור השלם של התערוכה ואת הנרטיב של הספורט הישראלי לאור אירועי השביעי באוקטובר, יש לעקוב אחר הוראת התפעול ולהציב את המיצגים המודפסים לפי רצף הפרקים.

התערוכה מורכבת משלושה חלקים וסרטון סיכום.

**מסמך זה מהווה אישור בהסכמה על שימוש הכללים של התערוכה:**

1. עקרונות ואופי השימוש-
   * התערוכה הינה תערוכה מלאה- יש להשתמש בכל המרכיבים ובכל הפרקים המוצגים.
   * יש להציב את התערוכה לפי הסדר שנקבע מראש.
   * יש לכלול את כלל הלוגואים שמופיעים בתערוכה.
   * יש להשתמש בחומרים של התערוכה אך ורק לצורך קיום התערוכה.
   * שימוש בקבצים של התערוכה הינה פרטית למי שחתום על מסמך זה, ללא אפשרות להעברה לגורם נוסף.
   * יש לעקוב לפי מסמך הוראות ההדפסה והכנה של התערוכה. (נספח בקובץ נוסף).
2. פרסום ושיווק התערוכה-
   * יש לתת קרדיטים ליוצרי התערוכה- מוזיאון הספורט היהודי העולמי ומכבי עולמי.
   * פרסום קיום התערוכה בקהילות המקומיות.
   * שיתוף ברשתות החברתיות של מכבי עולמי ומוזיאון.

אני מאשר בזאת, כי קראתי את התנאים לביצוע התערוכה שעוסקת בנרטיב של הספורט הישראלי לאור אירועי ה-7 באוקטובר, וכי אני מאשר שאבצע את התערוכה על פי הכללים שנקבעו.

על החתום:

שם מלא שם הארגון

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

תאריך חתימה

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_